هاجوب اصلانيان Hagop مهندس ديكور ومناظر مصرى فى السينما المصرية. قام بعمل ديكورات ومناظر لأكثر من 40 فيلم مصرى فى الفتره من سنة 1942 لغاية سنة 1957. اسمه الحقيقي هو يعقوب كيفورك بن مارديروس أرسلانيان المولود في الاسكندرية في 18 نوفمبر1917. وبعد ما تلقى علومه حتى نهاية المرحلة الثانوية في المدرسة الأرمنية سافر الى ايطاليا والتحق بكلية الفنون الجميلة في البندقية. حصل على الدبلوم سنة 1940 وكان ينوي البقاء في ايطاليا والعمل في مجال السينما مصمم للديكور. لكن ظروف الحرب العالمية الثانية اضطرته للرجوع لقاهرة فالتحق بستوديو ناصيبيان. ولاحظ أن الطريقة المعتمدة لتنفيذ ديكورات الأفلام تستغرق زمن طويل، فاقترح عليهم فكرة جديدة تختزل الفترة دى وتوفّر الكثير من المصاريف اللى بتنفق من دون فائدة. وبناء عليه اعتُمد مهندس للديكور في الأفلام. كان فيلم "الشريد" أول فيلم صمم له هاغوب أصلانيان الديكور سنة 1942. وكان كمان أول فيلم يخرجه هنرى بركات، وفيه كان الماكيير هو حلمى رفله! واستمر يصمم الديكورات في الأفلام المصرية لغاية سنة 1957، وبلغ مجموع أفلامه حوالى خمسين فيلم، منها "البؤساء" و"العيش والملح" و"في الهوا سوا" وآخرها "انت حبيبي" من اخراج يوسف شاهين وبطولة فريد الاطرش.